2. ลักษณะการประกอบธุรกิจ

2.1 ความเป็นมา

บริษัท อุตสาหกรรมถังโลหะไทย จำกัด ได้จดทะเบียนก่อตั้งขึ้นเมื่อปี 2501 ด้วยทุนจดทะเบียน 5
ล้านบาท โดยมีวัตถุประสงค์เพื่อดำเนินธุรกิจผลิตและจำหน่ายถังโลหะขนาด 200 ลิตร
สำหรับบรรจุน้ำมันหล่อลื่น และปี๊บขนาด 19 ลิตร สำหรับบรรจุน้ำมันก๊าด

การเปลี่ยนแปลงและพัฒนาที่สำคัญในส่วนที่เกี่ยวกับการประกอบธุรกิจและการบริหารงานของบริษัทฯ
มีดังต่อไปนี้

ปี 2530 จัดตั้งบริษัท ถังโลหะสงขลา จำกัด เพื่อผลิตและจำหน่ายถังโลหะขนาด 200 ลิตร
สำหรับบรรจุน้ำยางข้น โดยตั้งโรงงานผลิตที่อำเภอหาดใหญ่ จังหวัดสงขลา บริษัทฯ
มีสัดส่วนการถือหุ้นในบริษัท ถังโลหะสงขลา จำกัด คิดเป็นร้อยละ 80 ของทุนจดทะเบียน

ปี 2532 บริษัทฯเพิ่มทุนจดทะเบียนเป็น 50 ล้านบาท
และเข้าเป็นบริษัทจดทะเบียนในตลาดหลักทรัพย์แห่งประเทศไทย

ปี 2535 บริษัทฯเพิ่มทุนจดทะเบียนเป็น 150 ล้านบาท
เพื่อขยายการลงทุนไปยังธุรกิจอสังหาริมทรัพย์ โดย ซื้อพื้นที่สำนักงานในอาคารเลครัชดา
ออฟฟิศคอมเพล็กซ์ เพื่อขายและให้เช่า พร้อมกับเข้าถือหุ้นในบริษัท เลครัชดา จำกัด

ปี 2537 บริษัทฯจดทะเบียนแปรสภาพเป็น บริษัทมหาชนจำกัด และได้จัดตั้งบริษัท เดอะเพ็ท จำกัด
เพื่อดำเนินธุรกิจผลิตและจำหน่ายบรรจุภัณฑ์พลาสติก ได้แก่หลอดพรีฟอร์ม และขวดพลาสติกพีอีที
โดยตั้งโรงงานผลิตที่อำเภอลาดหลุมแก้ว จังหวัดปทุมธานี บริษัทฯ มีสัดส่วนการถือหุ้นในบริษัท
เดอะเพ็ท จำกัด คิดเป็นร้อยละ 65 ของทุนจดทะเบียน

ปี 2540 บริษัท เดอะเพ็ท จำกัด
ได้ขยายธุรกิจด้านผลิตภัณฑ์พลาสติกโดยเพิ่มสายการผลิตและจำหน่ายผลิตภัณฑ์แผ่นพลาสติกลูกฟูก
(POLYBOARD) เพื่อใช้เป็นวัตถุดิบในการทำบรรจุภัณฑ์สำหรับใช้ในงานอุตสาหกรรม
ตลอดจนการผลิต แผ่นป้าย หรือแท่นโชว์สินค้าในธุรกิจโฆษณา เป็นต้น

ปี 2543 บริษัทฯ ได้เพิ่มสัดส่วนการลงทุนในบริษัท เดอะเพ็ท จำกัด จากเดิมร้อยละ 65 เป็น
ร้อยละ 75 ของทุนจดทะเบียน โดยซื้อหุ้นสามัญจากผู้ถือหุ้นเดิม ในส่วนธุรกิจอสังหาริมทรัพย์
บริษัทฯได้ซื้อพื้นที่ในอาคารเลครัชดา ออฟฟิศคอมเพล็กซ์ เพื่อให้เช่า เพิ่มขึ้นอีก 2,208
ตารางเมตร

ปี 2544 บริษัทฯ ได้รับใบรับรองมาตรฐานอุตสาหกรรม ISO 9001 ฉบับปี 2000 จาก BUREAU
VERITAS QUALITY INTERNATIONAL (BVQI)

ปี 2545 บริษัท ถังโลหะสงขลา จำกัด ได้รับใบรับรองมาตรฐานอุตสาหกรรม ISO 9001 ฉบับ ปี
2000 จาก SGS YARSLEY INTERNATIONAL CERTIFICATION SERVICES (SGS)

ปี 2546 บริษัท เดอะเพ็ท จำกัด ได้รับใบรับรองมาตรฐานอุตสาหกรรม ISO 9001 ฉบับปี 2000
จาก BUREAU VERITAS QUALITY INTERNATIONAL (BVQI)

  บริษัท เดอะเพ็ท จำกัด ได้จัดตั้งบริษัท อีสท์พลาส จำกัด
  เพื่อดำเนินธุรกิจผลิตและจำหน่ายขวดพลาสติกพีอีที
  และฝาจุกพลาสติกโดยตั้งโรงงานผลิตที่อำเภอนิคมพัฒนา จังหวัดระยอง บริษัท เดอะเพ็ท จำกัด
  มีสัดส่วนการถือหุ้นในบริษัท อีสท์พลาส จำกัด ร้อยละ 100 ของทุนจดทะเบียน ในปีเดียวกัน
  บริษัทฯ ยังได้เพิ่มสัดส่วนการลงทุนในบริษัท เดอะเพ็ท จำกัด จากเดิมร้อยละ 75 เป็นร้อยละ
  80 โดยซื้อหุ้นสามัญจากผู้ถือหุ้นเดิม

2.2 ภาพรวมการประกอบธุรกิจของกลุ่มบริษัท

ธุรกิจของบริษัทฯและบริษัทย่อยสามารถแบ่งกลุ่มตามลักษณะของผลิตภัณฑ์ได้ดังนี้

(1) อุตสาหกรรมการผลิตบรรจุภัณฑ์

ก. ผลิตภัณฑ์ถังโลหะ

ข. ผลิตภัณฑ์พลาสติก แบ่งย่อยได้อีกเป็น 3 ประเภท คือ

  1) ผลิตภัณฑ์ที่ทำจากวัตถุดิบ PET

2)  ผลิตภัณฑ์ที่ทำจากวัตถุดิบ PP

3)  ผลิตภัณฑ์ที่ทำจากวัตถุดิบ PE

(2) อาคารสำนักงานให้เช่า ได้แก่ อาคารเลครัชดา ออฟฟิศคอมเพล็กซ์

ส่วนการลงทุนในบริษัทที่เกี่ยวข้อง มีรายละเอียดดังนี้

  --------------------- ------------------------ ------------ ------------
  ชื่อบริษัทย่อย             ประเภทและ                ทุนจดทะเบียน   การถือหุ้น
                        ลักษณะธุรกิจ                (ล้านบาท)     (%)

  บ. ถังโลหะสงขลา จก     ผลิตและจำหน่ายถังโลหะ       20           80

  บ. เดอะเพ็ท จก.        ผลิตภัณฑ์พลาสติก             70           79.99

  บ. ถังโลหะสุราษฎร์ จก.   ซื้อมาขายไป                20           99.99

  บ. เลครัชดา จก.        ให้เช่าอาคารชุด             40           99.99

  บ. อีสท์พลาส จก.        ผลิตภัณฑ์พลาสติก             7            79.99
  --------------------- ------------------------ ------------ ------------

3.  โครงสร้างรายได้รวม

บริษัทฯและบริษัทย่อยมีรายละเอียดโครงสร้างของรายได้รวม ดังนี้

[]

2.4 เป้าหมายการดำเนินธุรกิจ

ไม่ประสงค์จะจัดทำ